CELEX: 62009CN0275
Language: sk
Date: 2009-07-21 00:00:00
Title: Vec C-275/09: Návrh na začatie prejudiciálneho konania, ktorý podal Raad van State (Belgicko) 21. júla 2009 — Brussels Hoofdstedelijk a i./Vlaamse Gewest, vedľajší účastník konania: Brussels International Airport Company NV, teraz The Brussels Airport Company NV

7.11.2009   
            
            
               SK
            
            
               Úradný vestník Európskej únie
            
            
               C 267/28
            
         Návrh na začatie prejudiciálneho konania, ktorý podal Raad van State (Belgicko) 21. júla 2009 — Brussels Hoofdstedelijk a i./Vlaamse Gewest, vedľajší účastník konania: Brussels International Airport Company NV, teraz The Brussels Airport Company NV
   (Vec C-275/09)
   2009/C 267/51
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Žalobcovia: Brussels Hoofdstedelijk Gewest a i.
   
      Žalovaný: Vlaamse Gewest
   
      Vedľajší účastník konania: Brussels International Airport Company NV, teraz The Brussels Airport Company NV
   
      Prejudiciálne otázky
   
   
               1.
            
            
               Ak sú stanovené rôzne povolenia na jednej strane pre práce na infraštruktúre letiska so základnou dĺžkou štartovacej dráhy 2 100 metrov a viac a na druhej strane pre prevádzku tohto letiska a posledné povolenie — enviromentálne povolenie — je vydané len na určitý čas, má sa pojem „stavba“ v zmysle bodu 7 písm. a) prílohy smernice Rady 85/337/EHS (1) z 27. júna 1985 o posudzovaní vplyvov určitých verejných a súkromných projektov na životné prostredie, zmenenej a doplnenej smernicou Rady 97/11/ES z 3. marca 1997, vykladať v tom zmysle, že posúdenie vplyvov na životné prostredie treba uskutočniť nielen pri prácach na infraštruktúre, ale aj pri prevádzke letiska?
            
         
               2.
            
            
               Vzťahuje sa táto povinnosť uskutočniť posúdenie vplyvov na životné prostredie aj na predĺženie enviromentálneho povolenia pre letisko, t. j. v prípade, keď sa predĺženie nespája so zmenou alebo rozšírením prevádzky, podobne ako v prípade, keď je cieľom takáto zmena alebo rozšírenie?
            
         
               3.
            
            
               Má sa povinnosť uskutočniť posúdenie vplyvov na životné prostredie v rámci predĺženia enviromentálneho povolenia pre letisko posudzovať inak, keď sa už posúdenie vplyvov na životné prostredie predtým uskutočnilo, a to pri príležitosti vydania prevádzkového povolenia, alebo keď letisko v čase zavedenia povinnosti uskutočniť posúdenie vplyvov na životné prostredie zákonodarcom Spoločenstva, resp. vnútroštátnym zákonodarcom už bolo v prevádzke?
            
         
      (1)  Ú. v. ES L 175, s. 40; Mim. vyd. 015/001, s. 248.